
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                     Bucureşti, 25 martie 2021
                                                                                              PL-x 574/2020                  

    AVIZ

    asupra

Proiectului de Lege pentru aprobarea Ordonanţei de urgenţă a Guvernului nr.133/2020 privind unele măsuri pentru sprijinirea categoriilor de elevi cei mai defavorizaţi care beneficiază de sprijin educaţional pe bază de tichete sociale pe suport electronic pentru sprijin educaţional acordate din fonduri externe nerambursabile precum şi unele măsuri de distribuire a acestora
În conformitate cu prevederile art.94 și art.115 alin.(3) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de Lege pentru aprobarea Ordonanţei de urgenţă a Guvernului nr.133/2020 privind unele măsuri pentru sprijinirea categoriilor de elevi cei mai defavorizaţi care beneficiază de sprijin educaţional pe bază de tichete sociale pe suport electronic pentru sprijin educaţional acordate din fonduri externe nerambursabile precum și unele măsuri de distribuire a acestora, trimis cu adresa nr.PL-x 574 din 30 septembrie 2020, înregistrat cu nr.4c-13/894 din 5 octombrie 2020.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 21 septembrie 2020, în condițiile articolului 115 alin.(5) teza a III-a din Constituția României, republicată.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art.91 alin.(9) pct.1 din Regulamentul Camerei Deputaţilor, republicat, cu modificările și completările ulterioare.

Proiectul de lege are ca obiect de reglementare aprobarea Ordonanţei de urgenţă a Guvernului nr.133/2020.

Proiectul de ordonanță de urgență are ca obiect instituirea unor măsuri de sprijinire a categoriilor de elevi cei mai defavorizați care beneficiază de sprijin educațional pe bază de tichete sociale pe suport electronic pentru sprijin educațional acordate din fonduri externe nerambursabile precum și unele măsuri de distribuire a acestora, urmărindu-se implementarea unor dispoziții din acte juridice ale Uniunii Europene referitoare la Fondul de ajutor european destinat celor mai defavorizate persoane.

Potrivit prevederilor art.61 și 129 alin.(1) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa desfășurată în sistem mixt din ziua de 25 martie 2021.

Membrii Comisiei au examinat proiectul de lege supus avizării, expunerea de motive, punctul de vedere al Guvernului României conform căruia Guvernul susține adoptarea inițiativei legislative în forma inițiatorului, transmis prin adresa cu nr.1156/NS din 8 martie 2021 și avizul favorabil al Consiliului Legislativ, înregistrat cu nr.793 din 7 august 2020.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative, în forma transmisă Comisiei juridice, de disciplină şi imunităţi de către Biroul permanent. 
În raport de obiectul şi conţinutul reglementării, proiectul de lege face parte din categoria legilor ordinare. 
                                  PREŞEDINTE,                          

            SECRETAR,

    Mihai-Alexandru Badea



   Cristian-Tudor Băcanu

Consilier parlamentar,

